《刘殿讲大卿 其二》
宋代·林希逸

已分黄冠老，犹为白发卿。登朝耆寿俊，圣学缉光明。

盛德兼和介，高怀了死生。柯山仙窟宅，笙鹤定相迎。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。